id en en en en id en en fr ms ca id en en en id en en fr ms ca id id id id id id ms jv ms id id id id ms id id id ms id id eu ms id ms ms ms id id ms id id id id id id eo id id id id ms ms id mzn ms ms ms id id ms en en en en de en en nl en en en id ms en id it id it id pt en ms id en en en id en en en id id en id en id id ms en de en id id en tr en id en en en id en ca en id ms ms en en en id en ca en en en en id es en id en en en ms en en en id id id id ms en nl en id en id en id en en en en fa en en en en en en es en en ms en fr en en en en en id en en
Jangan Berhalakan Pemimpin dan Parti – Saifulislam.Com
Friday , September 30 2022
Bersama Pakcik Mehmed Kayacan di rumah serba sederhananya di Eyup
“Pakcik Mehmed datang dengan apa?” saya bertanya.
“Dia datang dengan bas. Memang dia yang mahu begitu” jelas Fatih.
Selepas tidak lagi memegang jawatan Datuk Bandar dan bersara sepenuhnya daripada politik, Pakcik Mehmed Kayacan tidak lagi tinggal di Bolvadin. Agar dekat dengan anak-anak, beliau dan makcik berpindah ke Eyup di Istanbul dan hanya menjenguk rumah di Bolvadin pada musim panas.
Kakak-kakak Fatih tinggal di Eyup.
Fatih dan perniagaannya tertumpu di Uskudar.
Hampir setiap hari, Pakcik Mehmed akan menaiki bas, menyeberang Selat Bosphorus dari tebing Eropah ke Asia, menjenguk kedai Fatih. Kadang-kadang lucu juga saya melihat gelagat Pakcik Mehmed yang sentiasa memberi pendapat tentang serba serbi perniagaan Fatih, hingga memeningkan Fatih.
“Sebagai anak, saya hanya mengiyakan semua saranan ayah. Ada barakahnya, bukan pada melaksanakan nasihat ayah, tapi menerima dan meraikannya” kata Fatih antara bergurau dan serius.
“Tentu susah bagi pakcik untuk bersara, bukan?” saya menyoal.
“Sungguh. Kamu pun tahu, kan? Ayah keluar awal pagi, balik hingga lewat malam, setiap hari. Daripada sudut bekerja dan beraktiviti, memang sangat berat buat ayah untuk bersara dan meninggalkan dunia pekerjaannya. Tetapi ayah sendiri tidak mahu terus bertanding selepas menang dua penggal. Tidak mahu Bolvadin menjadi seperti ‘milik’ Mehmed Kayacan” jelas Fatih.
Ada sesuatu yang menarik untuk saya pelajari di situ. Jika dilihat kepada sejarahnya, Pakcik Mehmed semenjak memenangi pilihanraya Majlis Perbandaran pada 1994, merupakan antara Datuk Bandar paling lama tempoh pentadbirannya, berlangsung hingga ke tahun 2004.
Ada kestabilan yang terhasil pada masa itu.
Dan selama 10 tahun itu jugalah saya berulang alik ke Bolvadin, melihat sendiri bagaimana sedikit demi sedikit bandar itu dibangunkan, disusun dan kehidupan masyarakat dipertingkatkan dengan baik. Tentu sahaja, pada kiraan saya, Pakcik Mehmed disayangi penduduk Bolvadin. Dan jika bertanding sekali lagi, mungkin boleh menang.
Sebagus mana pun kita memimpin, kita tidak boleh membentuk satu suasana yang menjadikan persekitaran berpaut kepada peribadi. Itu pandangan Pakcik Mehmed.
10 tahun pentabiran Pakcik Mehmed di Bolvadin, ia menjadi simbol kepada era kebangkitan Islam di Turki. Era kegemilangan Parti Refah yang dipimpin oleh al-Marhum Prof Necmettin Erbakan. Era, Bolvadin menjadi satu-satunya bandar di wilayah Ege (Aegean) yang dimenangi oleh Parti Islam ketika mana wilayah itu terkenal menjadi kubu kuat CHP dan MHP.
“Tapi kamu pun masih ingat, kan Hasrizal? Semasa kali pertama ayahku menang pilihanraya, beliau menang dengan jumlah majoriti yang amat kecil. Mujurlah pakcik-pakcikku tidak tidur di hari pengundian. Jika mereka ponteng, tentu kalah!” kata Fatih.
Teringat kepada kisah ini yang pernah saya catatkan di dalam buku Secangkir Teh Pengubat Letih.
Memang benar. Pakcik Mehmed menang dalam seribu satu kepayahan. Ketika keadaan tidak berpihak kepadanya. Namun penduduk memilih untuk menukar parti yang memerintah kerana mahukan perubahan.
Tetapi selepas sepuluh tahun mentadbir, masyarakat sudah biasa dengan Parti Refah dan Fazilet. Sebab itu dalam pilihanraya 2004, Ahmet Naci Helvaci menang dengan mudah. Meneruskan kesinambungan legasi Mehmed Kayacan.
“Beliau menang besar. Tetapi beliau tidak dapat bekerja dengan baik. Banyak kepincangan” jelas Fatih.
Sudah tentu tidak mudah untuk menyambung apa yang telah Pakcik Mehmed lakukan. Setelah Bolvadin berjaya dipimpin menempuh tahun-tahun politik paling sukar di Turki, rampasan kuasa tentera, kejatuhan ekonomi dan keresahan sosial yang memuncak, Ahmet Naci menerima Bolvadin yang telah stabil. Tugas beliau hanya meneruskannya.
Tetapi menurut Fatih, beliau tidak dapat melakukannya dengan baik.
Banyak timbul rasa tidak puas hati di kalangan penduduk.
Pada pilihanraya 2009, masyarakat Bolvadin menolak AK Partisi. Mereka beralih kepada MHP dan pilihanraya dimenangi oleh Mehmet KOÇUM. Ketentuan Allah, Mehmet KOÇUM meninggal dunia pada tahun 2010 dan kini jawatan tersebut dipimpin oleh seorang wanita, iaitu Nazmiye Kılçık.
“Aku sedih dengan kekalahan AKP. Tetapi pada masa yang sama, aku bangga dengan penduduk Bolvadin yang berfikir baik. Mereka tidak menyimpan AKP. Sesiapa yang bekerja, akan dipilih. Sesiapa yang tidak bekerja, akan ditolak. Itu politik sihat” kata Fatih.
“Haha, macam perli pulak. Menyindir Malaysia ya?” saya mengusik.
“Betullah tu. Aku masih ingat gurauan engkau dahulu. Walaupun Malaysia mewarisi sistem British, tetapi Malaysia mengambilnya dengan cara yang pelik. Di Britain, Ratunya memerintah sudah berpuluh tahun, Perdana Menteri bertukar-tukar setiap empat atau lima tahun. Di Malaysia, Yang Dipertuan Agong bertukar setiap empat lima tahun, Perdana Menteri tidak bertukar-tukar selama berpuluh tahun!” Fatih memetik cerita lama saya.
“Haha. Mana pula tidak bertukar. Sudah tukarlah. Mahathir sudah digantikan oleh Abdullah. Dan Abdullah sudah digantikan oleh Najib” saya bercerita.
“Ya, tetapi masih parti yang sama. Masih UMNO. Dan di belakangnya masih Mahathir, kan?” soal Fatih.
Nadanya penuh provokasi, dalam gurauan.
Sesuatu yang sukar untuk saya nafikan.
Kerisauan saya bukan kepada siapa yang memerintah itu, tetapi mengapa sulit benar masyarakat Malaysia hendak membuat perubahan.
Seolah-olah hanya UMNO yang boleh memerintah.
Sudah menjadi seperti berhala yang disembah.
Tanpa UMNO, Malaysia tidak boleh hidup. Seakan-akan begitu.
“Itu ciri-ciri pemerintah yang zalim. Menanam kepala rakyat bahawa mereka tidak boleh hidup tanpanya” tegas Fatih.
Tidak seperti Dzulqarnain yang selepas menyiapkan projek mega membina tembok penghadang Ya’juj dan Ma’juj, katanya:
قَالَ هَٰذَا رَحْمَةٌ مِّن رَّبِّي
“(Setelah itu) berkatalah Zulkarnain: “Ini ialah suatu rahmat dari Tuhanku…” [Al-Kahf 18: 98]
Di Malaysia, semua projek akan dilabel “Satu Lagi Projek Barisan Nasional”.
“Doakanlah kami” saya keletihan. Mahu memberhentikan perbualan.
“Aku berdoa, dan engkau pula masuklah pilihanraya. Kita sama-sama bertanding!” usik Fatih.
“Dan lawatan aku ke Turki ini nanti, akan disensasikan media sebagai menghabiskan duit rakyat!” saya berkata.
“Haha! Selamat maju jaya untuk Malaysia dalam pilihanraya akan datang. Kalau UMNO bermasalah, tukarlah kepada PAS. Kalau PAS tidak bekerja dengan baik, tukarlah semula. Jangan berhalakan UMNO, jangan berhalakan PAS. Ala barakatillah!” simpul Fatih.
Ameen, mohon bantuan-Mu ya Allah.
HASRIZAL @ 43000 BSP
Previous 12. Jangan Tergoda Untuk Menjadi Selebriti
Next 13. Dakwah Kreatif Perlu Cermat Antara Hikmah dan Bid’ah
29 Mei 1453: Pensejarahan Pembukaan Constantinople
Pengkhianatan Ilmu di Pentas Ceramah
Abi Memandu Mesin Teroka Masa Sempena Cuti Sekolah
Mu’arrikhun: Membumikan Sejarah di Gelanggang Ummah
“Saya tidak seronok memikirkan peraturan di Malaysia, pensyarah perlu bersara wajib pada usia 65 tahun” …
10/03/2013 at 8:46 AM
salam us, macam mana pula idea yg sama mahu dilaksanakan di Kelantan sekarang?
10/03/2013 at 9:50 AM
Bukan di Kelantan sahaja. Kalau boleh biar idealogi ni masuk ke seluruh tanah air. Kamu tanya macammana mahu dilaksanakan di Kelantan sekarang? Kenapa tak tanya “macam mana pula idea yg sama mahu dilaksanakan di Johor sekarang?”.
Orang Kelantan adalah antara orang yg paling aneh pada pendapat saya. Projek kerajaan pusat tak sampai2, tapi sampai PRU masih kerajaan negeri yang sama. Mu dok tanya kenapa?
10/03/2013 at 9:38 AM
untuk UMNO dan BN, serasa saya, semua kita akan bersetuju. dan, sudah lama juga saya fikirkan ini untuk dilaksanakan di Kelantan.
tapi entahlah. nanti dikatakan arus baru pula.
mungkin tulisan ust boleh dijadikan titik mula untuk mereka berfikir. biiznillah. ameen.
10/03/2013 at 12:17 PM
parti yang memegang media akan memegang negara. media ustaz..media. sebab tu rakyat sukar buat perubahan dulu. media dah kurung minda rakyat.
kat turki media diorang mcmmana ustaz?
10/03/2013 at 1:51 PM
Artikel yang menarik.. memilih si pembuat kerja dan amanah. menolok si goyang kaki dan tidak amanah.. 🙂
10/03/2013 at 5:44 PM
saya sangat2 bersetuju dengan artikel ini. Sepatutnya kita menjadi TUAN kepada wakil rakyat…. dah nama pun WAKIL RAKYAT bukan HAMBA wakil rakyat… ikut sembrono hatta kepada yang salah sekali pun… kita pilih orang yang AMANAH dan IKUT SUNNAH NABI….. kalau yg dipilih pun 2×5 kita tukar lah pulak sehingga TERTEGAKNYA ISLAM dengan pemimpin2 yang betul2 AMANAH.
11/03/2013 at 12:42 AM
Tak nampak pula UMNO tak buat kerja.
Boleh ajak pakCik ustaz duduk di Malaysia, sabah 10, 12 tahun. Biar merasa 2 kali pilihanraya.
Sya tidak bertuhankan parti, tapi yang sering bermain dalam kepala saya selama ni, barisan alternatif buat kerja ke?
11/03/2013 at 9:09 AM
Jangan berhalakan pemimipin dan parti. Sekian.
11/03/2013 at 9:36 PM
Same goes to you.
Anyone understanding is different.
It is my own observation.
12/03/2013 at 5:18 PM
sebelum tanya, kena tahu skop tanggungjawab kerajaan dan pembangkang.
11/03/2013 at 7:52 PM
Ustaz, mohon untuk dimuatkan semula ruangan 7 buah fikiran di hujung artikel ini. Nampak gaya ramai akan salah faham maksud ustaz sekali lagi
13/03/2013 at 2:54 PM
Ustaz, sy sgt2 bersetuju dgn saranan ustaz supaya jangan berhalakan pemimpin dan parti. Situasi sekarang yg jelas terlihat masyarakat bersifat sgt kepartian,’ if you are not with us then you are against us’. Perkara-perkara yg jelas salah, dihalalkan semata-mata kerana ‘kita’ yang buat, kalau pihak satu lagi yg melakukan akan digali, dikorek segala ceruk dan lubang lalu dipukul canang seluruh alam akan keburukannya. Hipokrasi atau ‘double standard’ ini sgt memualkan. Rakyat Malaysia perlu lebih objektif dan rasional dalam menilai prestasi seseorang pemimpin, bukannya berpandukan emosi dan sentiment ‘holier than thou’.
Walaubagaimanapun saya kurang selesa apabila ustaz mempersoalkan mengapa hanya UMNO menjadi pilihan rakyat Malaysia dari dahulu hingga sekarang. Bukan hanya UMNO yg menjadi pilihan rakyat, ini cukup jelas dalam pilihanraya yg telah lepas bahawa pihak lawan berjaya menguasai 5 negeri pada mulanya; cuma di dalam sistem demokrasi, siapa yg mendapat lebih majority, dia akan memegang kuasa.
Politik Malaysia tidak sama dengan politik Turki. Malaysia mempunyai terlalu banyak ‘variables’ atau pembolehubah, jadi formula siasahnya takkan mungkin sama dengan Turki atau mana2 negara lain di dunia. Paling mudah, komposisi kaum negara kita yg sgt rencam dalam mempengaruhi situasi sosio-ekonomi. Pemikiran seorg pengundi di Bangsar mungkin berbeza dengan sangat ketara dengan pemikiran seorg pengundi di Kodiang. Oleh itu sesebuah parti politik perlu memikirkan factor sosio-ekonomi ini dengan sangat terperinci dalam merangka polisi kepartian mereka.
Sudah pastinya ‘berhala-berhala politik’ yg ustaz maksudkan termasuklah mereka yg sudah lama di tampuk kuasa tetapi masih tidak mahu mengundurkan diri; Mahathir pun sudah bersara, NIk Aziz bila pula? Apakah KPI untuk pemimpin-pemimpin lain seperti Hj Hadi Awang, Lim Kit Siang, dan Karpal Singh? Sudah berpuluh-puluh tahun menjadi pemimpin tetapi masih gagal menewaskan lawan mereka, bukankah mereka dikira gagal dan sepatutnya disingkirkan oleh parti masing-masing?
Rakyat Malaysia tidak pernah kekurangan pilihan, namun hakikatnya kami terpaksa memilih yg paling kurang mendatangkan mudarat daripada pilihan sedia ada.
18/03/2013 at 2:23 PM
HAhahahaha…artikel yg banyak mendapat respon..semuanya apabila mata cekap menangkap cerita pasal politik..politik di malaysia lain mcm..ketagih dan x pernah puas =) hahahahaha
Ada Apa Dengan Politik
18/03/2013 at 2:33 PM
Parti politik di Malaysia semua tidak berkembang..DAP=Lim Kit Siang kpd anak Lim Guan Eng..Karpal Singh kpd Gobind Singh, PAS=Nik Aziz dah terlalu tua dan lama, PKR=Anak beranak Anwar-Wan Azizah-Nurul Izzah, UMNO=TUN abdul Razak kpd anak Najib dan Mahathir masih terus bersuara mempengaruhi rakyat menyyokong BN..
Leave a Reply to ibnuhassan Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved